S-5118/2019

Dómur

Mál þetta, sem dómtekið var 23. október sl., er höfðað með ákæru, útgefinni af lögreglustjóranum á höfuðborgarsvæðinu 24. september 2019, á hendur Ó-kk-þgf J-kk-þgf Ó-kk-þgf, kt. [...], [...], [...], fyrir umferðarlagabrot með því að hafa, föstudaginn 10. maí 2019, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist kókaín 225 ng/ml) austur Vesturlandsveg í Reykjavík, við Landsbankann, þar sem lögregla stöðvaði aksturinn.

Telst brot þetta varða við 1., sbr. 2. mgr. 45. gr. a. og 1. mgr. 48. gr, allt sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í alið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 23. september 2019, var hann dæmdur til greiðslu sektar með dómi 19. apríl 2017, fyrir að aka undir áhrifum ávana og fíkniefna og vörslur fíkniefna. Þá var ákærði dæmdur í fjögurra mánaða fangelsi skilorðsbundið til tveggja ára 19 apríl 2017, fyrir að aka undir áhrifum ávana og fíkniefna, hraðakstur, vörslur fíkniefna og fjársvik. Þá var ákærði dæmdur í átta mánaða fangelsi, þar af fimm mánuði skilorðsbundna til þriggja ára, með dómi 16. febrúar 2018, meðal annars fyrir að aka undir áhrifum ávana og fíkniefna og sviptur ökuréttindum. Þá gekkst ákærði undir greiðslu sektar með lögreglustjórasátt 18. apríl 2018, fyrir að aka sviptur ökuréttindum. Loks var ákærði dæmdur í 30 daga fangelsi 14. desember 2018, fyrir að aka sviptur ökuréttindum. Við ákvörðun refsingar verður þannig við það miðað að ákærði gerist nú í fjórða skipti innan ítrekunartíma sbr. 3. mgr. 71. gr. almennra hegningarlaga nr. 19/1940, sekur um að aka undir áhrifum ávana og fíkniefna og að aka sviptur ökuréttindum.

Með hliðsjón af framangreindu, sakarefni málsins og dómvenju þykir refsing ákærða hæfilega ákveðin fangelsi í 3 mánuði.

Með vísan til lagaákvæða í ákæru er áréttuð ævilöng svipting ökuréttar ákærða frá birtingu dómsins að telja.

Ákærði greiði 77.314 krónur í sakarkostnað.

Af hálfu ákæruvaldsins flutti málið V-kk-nf R-kk-nf Þ-kk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, Ó-kk-nf J-kk-nf Ó-kk-nf, sæti fangelsi í 3 mánuði.

Áréttuð er ævilöng svipting ökuréttar ákærða frá birtingu dómsins að telja.

Ákærði greiði 77.314 krónur í sakarkostnað.

H-kvk-nf S-kvk-nf B-kvk-nf

Ákærði er fæddur í [...]. Samkvæmt framlögðu sakavottorði, dagsettu 23. september 2019, var hann dæmdur til greiðslu sektar með dómi 19. apríl 2017, fyrir að aka undir áhrifum ávana og fíkniefna og vörslur fíkniefna. Þá var ákærði dæmdur í fjögurra mánaða fangelsi skilorðsbundið til tveggja ára 19 apríl 2017, fyrir að aka undir áhrifum ávana og fíkniefna, hraðakstur, vörslur fíkniefna og fjársvik. Þá var ákærði dæmdur í átta mánaða fangelsi, þar af fimm mánuði skilorðsbundna til þriggja ára, með dómi 16. febrúar 2018, meðal annars fyrir að aka undir áhrifum ávana og fíkniefna og sviptur ökuréttindum. Þá gekkst ákærði undir greiðslu sektar með lögreglustjórasátt 18. apríl 2018, fyrir að aka sviptur ökuréttindum. Loks var ákærði dæmdur í 30 daga fangelsi 14. desember 2018, fyrir að aka sviptur ökuréttindum. Við ákvörðun refsingar verður þannig við það miðað að ákærði gerist nú í fjórða skipti innan ítrekunartíma sbr. 3. mgr. 71. gr. almennra hegningarlaga nr. 19/1940, sekur um að aka undir áhrifum ávana og fíkniefna og að aka sviptur ökuréttindum.

Með hliðsjón af framangreindu, sakarefni málsins og dómvenju þykir refsing ákærða hæfilega ákveðin fangelsi í 3 mánuði.

Með vísan til lagaákvæða í ákæru er áréttuð ævilöng svipting ökuréttar ákærða frá birtingu dómsins að telja.

Ákærði greiði 77.314 krónur í sakarkostnað.

Af hálfu ákæruvaldsins flutti málið V-kk-nf R-kk-nf Þ-kk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

Ákærði, Ó-kk-nf J-kk-nf Ó-kk-nf, sæti fangelsi í 3 mánuði.

Áréttuð er ævilöng svipting ökuréttar ákærða frá birtingu dómsins að telja.

Ákærði greiði 77.314 krónur í sakarkostnað.

H-kvk-nf S-kvk-nf B-kvk-nf